b'\n_START_ARTICLE_\n\xc3\x9cllar P\xc3\xb5ld\n_START_PARAGRAPH_\n\xc3\x9cllar P\xc3\xb5ld (s\xc3\xbcndinud 13. juunil 1962 Kivi\xc3\xb5lis) on eesti n\xc3\xa4itleja ja alpinist. _NEWLINE_Alpinistina on ta t\xc3\xb5usnud \xc3\xbcle 7500 m k\xc3\xb5rguse m\xc3\xa4e tippu.\n_START_SECTION_\nHaridus ja t\xc3\xb6\xc3\xb6k\xc3\xa4ik\n_START_PARAGRAPH_\nTa l\xc3\xb5petas 1980 Kivi\xc3\xb5li 1. Keskkooli ja 1984 Konservatooriumi lavakunstikateedri XI lennu. _NEWLINE_Ta m\xc3\xa4ngis filmis "Puud olid ..." (Tallinnfilm 1985) peaosa (Hind). On m\xc3\xa4nginud ka episoodilist rolli spordifilmis "K\xc3\xbcljetuul" (1983) ja k\xc3\xb5rvalosa telem\xc3\xa4ngufilmis "Vana mees tahab koju" (1991). Ta on n\xc3\xa4itlemisest loobunud. _NEWLINE_Ta t\xc3\xb6\xc3\xb6tab Saue Noortekeskuses noortejuhina ja noortekeskuse juures t\xc3\xb6\xc3\xb6tava matkaklubi juhendaja ja treenerina._NEWLINE_Omab I taseme alpinismitreeneri kutsetunnistust.\n_START_SECTION_\nM\xc3\xa4gironimine\n_START_PARAGRAPH_\n1997. aastal t\xc3\xb5usis \xc3\x9cllar P\xc3\xb5ld koos Jaan K\xc3\xbcnnapi ja Enn N\xc3\xb5mmikuga L\xc3\xb5una-Ameerika k\xc3\xb5rgeima m\xc3\xa4e Aconcagua (6962 m) tippu. J\xc3\xa4rgmisel aastal k\xc3\xa4is Elbruse l\xc3\xa4\xc3\xa4netipus (5642 m).\n_START_SECTION_\nT\xc3\xb5usud Pamiiris\n_START_PARAGRAPH_\n2007. aastal  j\xc3\xb5udis ta Pamiiris Lenini m\xc3\xa4etippu (7134 m). _NEWLINE_4. augustil 2009 t\xc3\xb5usis ta koos Tiina Tammega esimeste eestlastena Xinjiang territooriumile j\xc3\xa4\xc3\xa4va Pamiiris asuva Muztagata (7509 m) tippu._NEWLINE_2011. aasta augustis juhtis ta ekspeditsiooni Pamiiri (Hiina alal), mille k\xc3\xa4igus 3. augustil tehti tema juhtimisel Eesti alpinistide esmat\xc3\xb5us Muztagata m\xc3\xa4emassiivis asuva  seitsmetuhandelise Koskulaki (7028 m) tippu._NEWLINE_2013. aasta augustis \xc3\xbcritas ta t\xc3\xb5usta Pamiiris kuueliikmelise grupi koosseisus Ismoili Somoni (7495 m) tippu, kuid IV laagrist (6600 m) edasist t\xc3\xb5usu takistas alanud tugev lumesadu ja halb n\xc3\xa4htavus. T\xc3\xb5us tuli katkestada ja alustada laskumist. _NEWLINE_2015. aastal sooritas ta 18. augustil eduka t\xc3\xb5usu Pamiiris Kor\xc5\xbeenevskaja tippu (7105 m). 2016. aastal t\xc3\xb5usis ta ka teist korda Kor\xc5\xbeenevskaja tippu.\n_START_SECTION_\nIsiklikku\n_START_PARAGRAPH_\nTema abikaasa on alpinist Tiina Tamm.'